CELEX: 62021TN0667
Language: sl
Date: 2021-10-12 00:00:00
Title: Zadeva T-667/21: Tožba, vložena 12. oktobra 2021 – BAWAG PSK/ECB

13.12.2021   
            
            
               SL
            
            
               Uradni list Evropske unije
            
            
               C 502/38
            
         
      Tožba, vložena 12. oktobra 2021 – BAWAG PSK/ECB
      (Zadeva T-667/21)
      (2021/C 502/57)
      Jezik postopka: angleščina
      
         Stranki
      
      
         Tožeča stranka: BAWAG PSK Bank für Arbeit und Wirtschaft und Österreichische Postsparkasse AG (Dunaj, Avstrija) (zastopnika: H. Bälz in D. Bliesener, odvetnika)
      
         Tožena stranka: Evropska centralna banka
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep tožene stranke z dne 2. avgusta 2021 (1) razglasi za ničen, in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet razlogov.
      
                  1.
               
               
                  Prvi tožbeni razlog: tožena stranka ni pristojna za naložitev izravnalnih obresti v skladu s členom 97(1) avstrijskega zakona o bančništvu (v nadaljevanju: BWG).
               
            
                  2.
               
               
                  Drugi tožbeni razlog: naložitev izravnalnih obresti v skladu s členom 97(1) BWG je zastarala.
               
            
                  3.
               
               
                  Tretji tožbeni razlog: tožeča stranka ni kršila omejitev velikih izpostavljenosti iz člena 395(1) Uredbe (EU) št. 575/2013 (2).
               
            
                  4.
               
               
                  Četrti tožbeni razlog: izpodbijani sklep pomeni kršitev pravice tožeče stranke do izjave.
               
            
                  5.
               
               
                  Peti tožbeni razlog: tožena stranka je napačno izračunala znesek izravnalnih obresti v skladu s členom 97(1) BWG.
               
            
         (1)  No SSM- 2021-ATBAW-7_ESA-2018-0000126.
      
         (2)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL 2013, L 176, str. 1).